**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 23.12.2023, ora 08.00 – 24.12.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 24.12.2023, ora 07.00**

**RÂURI**

**Debitele au fost staționare** pe râurile din bazinele hidrografice: Jiu, Olt, Vedea, Argeș, Ialomița, Siret, Prut și pe cele din Dobrogea, iar pe cursul mijlociu al Mureșului și cursurile inferioare ale Someșului, Crasnei, Barcăului, Crișurilor, Begăi, Timișului, Bârzavei, Carașului, Nerei și Cernei au fost în creștere prin propagare.

Pe celelalte râuri, debitele au fost în general în scădere.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, bazinul superior și mijlociu al Bistriței și pe cursurile superioare ale Trotușului și Prutului.

Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe cursul Ialomiței, pe râurile din bazinele hidrografice Bârlad şi Jijia şi pe unii afluenți din bazinele inferioare ale Jiului şi Oltului.

Ca urmare a propagării viiturilor formate anterior se situează **peste COTELE DE ATENȚIE** râurile la stațiile hidrometrice**: Tur – Micula (270+25)-jud. SM, Crasna – Domăneşti (400+40)-jud.SM şi Crasna – Berveni (490+7)-jud.SM (sectoare îndiguite).**

**Debitele vor fi în creştere** ca urmare a efectului combinat al precipitațiilor în curs, celor prognozate, cedării apei din stratul de zăpadă şi propagării pe râurile din bazinele hidrografice: Someşul Mic, Crasna, Barcău, Crişuri, Arieş, Bega, Timiş, Bârzava, Moravița, Caraş, Nera, Cerna, Jiu şi afluenții din bazinul inferior al Mureșului.

Pe celelalte râuri debitele vor fi relativ staționare.

Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri semnificative de debite şi niveluri pe unele râuri din vestul și sud – vestul țării.

Ca urmare a propagării viiturilor formate anterior se vor menține **peste COTELE DE ATENȚIE cursurile inferioare ale râurilor Tur şi Crasna (sectoare îndiguite).**

**DUNĂRE**

**Debitul** la intrarea în ţară (secţiunea Baziaş) în intervalul 23.12.2023 – 24.12.2023 **a fost în scădere,** având valoareade **9500 m3/s**, peste media multianuală a lunii **decembrie (5200 m3/s).**

În aval de Porţile de Fier debitele au fost în creștere.

**Debitul la intrarea în ţară (secţiunea Baziaş) va fi în scădere (9300 m3/s).**

În aval de Porţile de Fier, debitele vor fi în scădere la Gruia şi în creştere pe sectorul Calafat – Tulcea.

**2.** **Situația meteorologică în intervalul 23.12.2023, ora 09.00 – 24.12.2023, ora 06.00**

**ÎN ŢARĂ**

**Administraţia Naţională de Meteorologie** (A.N.M.) a emis în data de 23.12.2023, la ora 10:00, **AVERTIZAREA Meteorologică nr. 155**, vizând **precipitații însemnate cantitativ,** conform căreia:

**MESAJ 1:**

**COD GALBEN - AVERTIZARE METEOROLOGICĂ:** În intervalul 23 decembrie, ora 10 – 24 decembrie, ora 03**,** vor fi intensificări ale vântului în cea mai mare parte a țării, viscol și ninsori moderate cantitativ la munte, ninsori viscolite în Maramureș și Transilvania.

**COD PORTOCALIU - AVERTIZARE METEOROLOGICĂ:** În intervalul 23 decembrie, ora 10 – 24 decembrie, ora 03**,** va fiviscol puternic în zona înaltă a Carpaților Meridionali și Occidentali (în general la peste 1500 m).

**MESAJ 2:**

**COD GALBEN - AVERTIZARE METEOROLOGICĂ:** În intervalul 24 decembrie, ora 03 – 25 decembrie, ora 10**,** vor fi intensificări ale vântului, în sudul Transilvaniei, vestul și sudul Olteniei, sud-vestul Munteniei și în dealurile subcarpatice ale Moldovei, cu viteze în general de 55...65 km/h, iar la munte, rafalele vor depăși 80…90 km/h.

În zonele montane și local în Transilvania pe parcursul zilei de duminică (24 decembrie) va ninge viscolit, iar noaptea se vor semnala precipitații mixte.

**COD PORTOCALIU - AVERTIZARE METEOROLOGICĂ:** În intervalul 24 decembrie, ora 03 – 24 decembrie, ora 20**,** va fiviscol puternic în zona înaltă a Carpaților Meridionali (în general la peste 1500 m).

**COD PORTOCALIU - AVERTIZARE METEOROLOGICĂ:** În intervalul 24 decembrie, ora 20 – 25 decembrie, ora 10**,** va fiviscol puternic în zona înaltă a Carpaților Orientali (în general la peste 1500 m).

Această Avertizare **Meteorologică**, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*Către PREFECTURILE JUDEŢELOR: Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călăraşi, Cluj, Constanţa, Covasna, Dâmboviţa, Dolj, Giurgiu, Gorj, Harghita, Hunedoara, Ialomiţa, Ilfov, Maramureş, Mehedinţi, Mureş, Neamţ, Olt, Prahova, Satu Mare, Sălaj, Sibiu, Suceava, Teleorman, Timiş, Tulcea, Vâlcea, Vrancea si Municipiul Bucureşti (39 prefecturi) –* AVERTIZARE Meteorologică, *cod Galben– MESAJ 1*

*Către PREFECTURILE JUDEŢELOR: Alba, Arad, Argeş, Bihor, Braşov, Cluj, Covasna, Dâmboviţa, Gorj, Hunedoara, Mehedinţi, Prahova, Sălaj, Sibiu, Timiş si Vâlcea (16 prefecturi) –* AVERTIZARE Meteorologică, *cod Portocaliu - MESAJ 1*

*Către PREFECTURILE JUDEŢELOR: Alba, Arad, Bihor, Bistriţa-Năsăud, Braşov, Caraş-Severin, Cluj, Covasna, Dolj, Giurgiu, Harghita, Hunedoara, Maramureş, Mehedinţi, Mureş, Neamţ, Olt, Sălaj, Sibiu, Suceava si Teleorman (21 prefecturi) –* AVERTIZARE Meteorologică, *cod Galben – MESAJ 2*

*Către PREFECTURILE JUDEŢELOR: Alba, Argeş, Braşov, Caraş-Severin, Dâmboviţa, Gorj, Hunedoara, Prahova, Sibiu si Vâlcea (10 prefecturi) –* AVERTIZARE Meteorologică, *cod Portocaliu - MESAJ 2*

*Către PREFECTURILE JUDEŢELOR: Bacău, Buzău, Covasna, Neamţ, Suceava si Vrancea (6 prefecturi) –* AVERTIZARE Meteorologică, *cod Portocaliu - MESAJ 2*

**Vremea a fost vântoasă și s-a răcit** față de zilele precedente, astfel, cu excepția regiunilor sudice, unde în continuare a fost cald pentru această dată (abateri pozitive în general de 3...5 grade), în rest valorile termice s-au situat în jurul mediilor multianuale. Nebulozitatea a fost în general persistentă în regiunile intracarpatice, iar în restul teritoriului cerul a fost temporar noros. S-au semnalat precipitații predominant sub formă de ninsoare în Crișana, Transilvania, Maramureș și în cea mai mare parte a Moldovei, mixte în Banat și mai ales ploi, lapoviță și măzăriche, local în regiunile sudice. La munte a nins viscolit, pe alocuri moderat cantitativ, astfel cantitățile de apă au depășit 20 l/mp.

Vântul a prezentat intensificări în majoritatea zonelor, cu viteze în general de 45...60 km/h, iar în Transilvania, Oltenia, sud-vestul Munteniei și în sudul Dobrogei, pe parcursul zilei, local au fost rafale de peste 70...75 km/h. În zona montană înaltă, vântul a suflat tare cu rafale de 90...110 km/h și de peste 130 km/h în vestul Carpaților Meridionali, a fost viscol puternic, vizibilitatea foarte redusă și zăpada troienită (troiene de până la 110 - 200 cm). La ora 20 era strat de zăpadă la munte și măsura -în platformele stațiilor meteorologice- până la 75 cm în Munții Făgăraș, local în Transilvania (până la 14 cm), în Crișana (până la 11 cm), în Maramureș (până la 4 cm), pe arii restrânse în dealurile Moldovei și Banatului (până la 5...7 cm) și cu totul izolat în nordul Olteniei și Munteniei. Temperaturile maxime au fost cuprinse între -1 grad la Dumbrăvița de Codru și 9 grade la Calafat, Bechet, Zimnicea, Titu, București Băneasa și București Filaret, Oltenița, Râmnicu Sărat și Mangalia, iar la ora 06 valorile termice erau cuprinse între -7 grade la Bacău și 10 grade la Calafat și Bechet*.*

**LA BUCUREŞTI**

**Valorile termice s-au menținut în continuare peste** mediile multianuale specifice perioadei. Cerul a fost temporar noros, iar după-amiaza, în unele cartiere s-au semnalat averse slabe de ploaie. Vântul a suflat slab și moderat, cu intensificări temporare în a doua parte a zilei, când a atins viteze în jurul a 55 km/h. Temperatura maximă a fost de 8 grade la Afumați și 9 grade la Filaret și Băneasa, iar la ora 06 se înregistrau -2 grade la stația meteorologică Băneasa, -1 grad la Afumați și 0 grade la Filret.

**3. Prognoza meteorologică în intervalul 24.12.2023, ora 09.00 – 25.12.2023, ora 09.00**

**ÎN ŢARĂ**

**Vremea va intra într-un proces de încălzire,** ce se va resimți la nivelul întregii țări, astfel temperaturile maxime vor fi de la 1...3 grade în Maramureș și jumătatea estică a Transilvaniei, până spre 14...15 grade în sudul Olteniei, iar cele minime se vor situa între 0 și 7 grade. Vântul va continua să prezinte intensificări în mare parte din țară, dar cu viteze mai mari, în general de 55...65 km/h, în sudul Transilvaniei, vestul și sudul Olteniei, sud-vestul Munteniei și în dealurile subcarpatice ale Moldovei, iar la munte, rafalele vor depăși 80…90 km/h. Pe parcursul zilei în zona înaltă (la peste 1500 m) a Carpaților Meridionali, iar noaptea în cea a Carpaților Orientali va fi viscol puternic, vântul va avea viteze ce vor depăși 110...120 km/h, vizibilitatea foarte redusă și zăpada troienită. În regiunile sudice și sud-estice cerul va fi variabil, iar în rest vor fi înnorări. În Banat și Crișana, treptat vor predomina ploile, în Maramureș, Transilvania, nordul Moldovei și în zona de munte, ziua vor fi mai ales ninsori, iar noaptea vor fi precipitații mixte. Izolat cantitățile de apă vor depăși 10...15 l/mp în Munții Apuseni și în nordul Carpaților Orientali. În celelalte regiuni probabilitatea pentru precipitații va fi redusă. Pe arii restrânse vor fi condiții de polei în centrul și nord-estul teritoriului**.**

**LA BUCUREŞTI**

**Cerul va fi variabil,** iar vântul va sufla în general moderat, cu viteze de 35...45 km/h. Valorile termice se vor situa peste mediile multianuale specifice perioadei, astfel temperatura maximă va fi de 10...11 grade, iar cea minimă de 4...6 grade.

**4. Buletin nivometeorologic pentru perioada 22.12.2023 ora 20 - 25.12.2023 ora 20**

**Fenomene meteo predominante: Ninsori viscolite, urmate de o încălzire accentuată a vremii**

**Principalele mecanisme ce conduc la declanșarea avalanșelor: Zăpadă viscolită cu formare de**

**plăci de vânt.**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC MODERAT (2)** |
| **MUNŢII BUCEGI** | **RISC MODERAT (2)** | **RISC MODERAT (2)** |
| **Munții Țarcu-Godeanu** | **RISC MODERAT (2)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **BISTRIȚEI- CEAHLĂU** | **RISC MODERAT (2)** | **RISC MODERAT (2)** |
| **CĂLIMANI** | **RISC ÎNSEMNAT (3)** | **RISC MODERAT (2)** |
| **Munții Vlădeasa – Muntele Mare, Gilău** | **RISC MODERAT (2)** | **RISC MODERAT (2)** |

**Evoluția vremii în intervalul 21.12.2023-22.12.2023, la altitudini de peste 1800 m**

Vremea s-a răcit accentuat, iar cerul a avut înnorări accentuate. Temporar a nins viscolit în majoritatea masivelor, iar stratul de zăpadă a înregistrat local creșteri importante, de până la 24 cm la Stâna de Vale, 16 cm la Călimani, 13 cm la Bucin și pe alocuri de 5-10 cm în zonele înalte din Meridionali. Vântul a prezentat intensificări de 50-70 km/h în toate masivele, temporar de 80-110 km/h, mai ales în zonele înalte, viscolind ninsoarea sau spulberând zăpada. Temporar s-a semnalat ceață, asociată și cu depuneri de chiciură. Stratul de zăpadă a crescut în majoritatea masivelor, în special în Carpații Orientali.

**Evoluția stratului de zăpadă și a riscului de avalanșă, în zona montană înaltă:**

Stratul de zăpadă este compus în partea sa superioară dintr-un strat de zăpadă proaspătă, în grosimi variabile, depus peste zăpada preexistentă, compactată și înghețată în urma scăderii temperaturilor. În zonele umbrite, zăpada este întărită și înghețată spre sol. Pe văi, la altitudini de peste 1800 m pe rama nordică a Carpaților Meridionali, îndeosebi în Masivul Făgăraș, precum și în Masivul Călimani, se mențin depozite mai mari de zăpadă, în mare parte stabilizate.

Va continua să ningă în următoarele 48 de ore, iar stratul va înregistra creșteri de 10-15 cm în majoritatea masivelor și local de 20-30 cm, mai ales în Carpații Meridionali, în cei Occidentali și în nordul Carpaților Orientali. Vântul intens va favoriza transportul zăpezii și formarea de troiene în zonele adăpostite, ce vor depăși pe alocuri 60-70 cm, iar la altitudini de peste 1800 m se vor forma multiple plăci de vânt, de grosimi variabile, fără coeziune cu straturile inferioare și ușor friabile.

În aceste condiții stratul nou depus, nu va avea coeziune cu stratul vechi și compactat, peste care poate aluneca cu ușurință, ducând la declanșarea unor avalanșe de dimensiuni mici și medii, riscul declanșărilor fiind amplificat la suprasarcini.

Astfel, riscul declanșării avalanșelor va fi **RISC MODERAT (2)** în majoritatea masivelor, iar în zonele înalte din masivele Făgăraș, Călimani și Iezer va fi **RISC ÎNSEMNAT (3)**.

La altitudini mai mici de 1800 m, stratul de zăpadă va crește ca urmare a ninsorilor așteptate.

**În data de 22.12.2023,** la ora 14 stratul de zăpadă din platforma stațiilor meteorologice măsura:

la altitudini de peste 1800 m

**Carpaţii Meridionali:** 50 cm la Bâlea-Lac, 32 cm la Vf. Omu, 18 cm Vf. Țarcu, 13 cm la Păltiniș, 11 cm la Cuntu, 2 cm la Parâng, petice la Predeal, Fundata și Sinaia.

**Carpaţii Orientali:** 66 cm la Vf. Călimani, 27 cm la Vf. Lăcăuți, 33 cm la Bucin, 15 cm la Vf. Iezer, 13 cm la Ceahlău-Toaca, petice la Penteleu.

**Carpaţii Occidentali:** 16 cm la Semenic, 26 cm la Stâna de Vale, 3 cm la Vf. Vlădeasa și 5 cm la Roșia-Montană.

**Prognoza vremii în intervalul 22.12.2023, ora 20:00 - 25.12.2023, ora 20:00:**

**la altitudini de peste 1800 m**

Vremea va fi vântoasă, relativ rece în primele două zile ale intervalului și în încălzire accentuată în ultima zi.

Cerul va fi mai mult noros în primele 48 de ore ale intervalului, când pe arii relativ extinse va ninge, iar cantitățile de apă vor depăși local 15-20 l/mp și izolat 25 l/mp, mai ales în Carpații Meridionali, în cei Occidentali și în nordul Carpaților Orientali, unde și stratul de zăpadă va avea creșteri mai importante. În ultimele 24 de ore ale intervalului, temperaturile vor crește accentuat, iar la altitudini joase se vor semnala local lapovițe și ploi. Vântul va avea intensificări temporare de 60-80 km/h în majoritatea masivelor, viscolind ninsoarea sau spulberând zăpada și reducând semnificativ vizibilitatea, iar în zonele înalte rafalele vor atinge 90-120 km/h. Local se va semnala ceață, asociată și cu depuneri de chiciură.

**Temperaturi prognozate în intervalul 22.12.2023 ora 20 - 25.12.2023 ora 20:**

**Peste 1800 m: temperaturi minime**: -15…-9 grade, mai ridicate în ultima noapte spre -8..-3

**temperaturi maxime**: -13…-8 grade sâmbătă în creștere spre -3..1 luni

**Sub 1800 m: temperaturi minime**: -11… -5 grade, mai ridicate în ultima noapte spre -4..0

**temperaturi maxime**: -8… -4 grade sâmbătă, în creștere spre 0..7 grade luni

**Vânt la peste 2000 m:** din sector vestic și nord-vestic, cu viteze temporare de 110-120 km/h.

**Izoterma de 0 grade:** în coborâre în primele 36 de ore ale intervalului de la 1000-800 m spre 600-300 m, apoi în creștere spre 1500-1800 m.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR*** 
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Crişuri** **– Oradea**, informează despre o **poluare pe  râul  Sighistel lângă staţia  hidro. Ştei, jud. Bihor, anunţată în data de 23.12.2023 la ora 15.30, de către şeful Sistemului Hidrotehnic Crişul Negru**. Echipa de intervenţie la poluări s-a deplasat în teren pentru investigaţii suplimentare.

**S-au observat irizaţii produs petrolier la suprafaţa apei, durata de curgere a undei de apă poluată a fost până la ora 18.00.**

Echipa cu şef Sistem Crişul Negru împreună cu personalul de intervenţie (format din 4 persoane) a acţionat cu 4 saci amestec absorbant pentru neutralizare hidrocarburi, cu 2 baraje absorbante şi material absorbant. La momentul de faţă suprafaţa apei este curată.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 21.12.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului, cu indicativul:**

**B-9- Mun. Buc,**

**B-27 – com Afumaţi, jud. Ilfov**

**B-23 – Mun. Buc,**

**B-16 – Mun. Buc,**

**B-30 – oraş Buftea, jud. Ilfov**

**B-25 – loc. Sinteşti, jud. Ilfov**

**B-13 – Mun. Buc,**

**B-15 – Mun. Buc,**

**B-20 – Mun. Buc ,**

**B-28 – loc. Glina, jud. Ilfov**

**B-17 – Mun. Buc,**

**B-29 – oraş Otopeni, jud. Ilfov**

**B-26 – oraş Voluntari, jud. Ilfov**

**B-21 – Mun. Buc,**

**B-12 – Mun. Buc,**

**B-24 – Mun. Buc,**

**B-22 – Mun. Buc,**

**B-5 – Mun. Buc,**

**B-14 – Mun. Buc,**

**BV-6 – oraş Codlea, jud. Braşov**

**IS-1 mobil – mun. Iaşi, jud. Iaşi**

**CJ-5 – mun. Dej, jud. Cluj**

**CT-7 – mun. Medgidia, jud. Constanţa**

**PH-1 – mun. Ploieşti, jud. Prahova**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**APM Dâmboviţa** informează telefonic despre un **incendiu în desfăşurare, din data de 23.12.2023, orele 12:00, în zona sat Gumăneşti, pe strada Căldărari, com. Conţeşti, unde ard circa 200mp de suprafaţă teren, circa 20 de tone de deşeuri menajere** ilegal depozitate. Echipajele I.S.U. Basarab Dâmbovița au stins incendiul la ora 14:50.

**APM Dâmboviţa** revine cu informaţii suplimentare despre incendiul din data de 22.12.2023, în jurul orei 09:50, pe raza sat Bălteni, strada Tufanului, comuna Conţeşti, judeţul Dâmboviţa, pe zona de islaz.

A fost afectată o suprafață de teren de 150 mp, în care au ars cca. 50 tone de deşeuri rezultate din dezmembrări auto, cu emisii în atmosferă (degajări mari de fum) şi care ardeau mocnit.

Echipajele I.S.U. Basarab Dâmbovița au stins incendiul la ora 15:40, dar nu au putut identifica persoanele care au dat foc la gunoaie.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 21.12.2023 – 22.12.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judeţul Botoşani:**

- Se mentine situatia de restrictii in alimentarea cu apa pentru piscicultura la folosinta:

- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

**Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

**Judeţul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**